**în ziua aceea soarele îmi va fi roșu**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cântecul lebedei mă va legăna rotund

ca o împlinire

cine-mi ești să mă dai afară din mine

și de ce m-ai renaște din pântecul tău

-----------------------------------------

și acum îți port parfumul sărutului

prin buzunarele minții

pe străzi obosite de pași

mirosul iubirii tale încrezute

plutește flegamtic în fiecare colţ de cartier

e ora nouă sute de când mor fără oprire

nici un cocoș nu mai are curajul să țipe lumina

te bâjbâi surd prin paturile aruncate la tomberon

de somnabuli

într-un un joc pervers cu ași pe mâneca de sutiene

cu glonț pe țeava saxofonistului de jazz olog

mă tem să te mai respir

să-mi umplu plămânii flămânzi de tine

până la refuz

să trăiesc nici nu încape vorbă

strigă-mă

cheamă-mă

minte-mă

oprește această nebunie

din colțul drept al planetei

în felul tău

iubește-mă mortal

şi ia-o de la început